als_Latn dik_Latn sag_Latn
Ditë zie në Serbi për shkak të rrëzimit të helikopterit, flamujt në gjysmë shtizë
Shpallet Ditë zie në Serbi për shkak të rrëzimit të helikopterit ku humbën jetën shtatë persona, duke përfshirë edhe një foshnje
BEOGRAD (AA) – Në Serbi, për shkak të rrëzimit të helikopterit ku humbën jetën shtatë persona, katër pjesëtarë të Ushtrisë së Serbisë, dy punonjës shëndetësor dhe foshnja pesë ditëshe, sot është shpallur Ditë zie, raporton Anadolu Agency (AA).
Në të gjitha institucione ku qëndrojnë, flamujt shtetërorë janë ulur në gjysmë shtizë, radio stacionet transmetojnë vetëm muzikë funebër, ndërsa televizionet nuk emitojnë programe argëtuese.
Presidenti i Serbisë, Tomislav Nikoliç është takuar sot në Sekretariatin e Përgjithshëm të Presidentit të Republikës, me Shefin e Shtabit të Përgjithshëm të Ushtrisë serbe, Ljubosha Dikoviç dhe ministrin e Mbrojtjes, Bratisllav Gashiç.
Në Komandën e Forcave Ajrore dhe Mbrojtjes Ajrore në Zemun, do të mbahet ceremonia përkujtimore për pjesëtarët e vrarë të Ushtrisë së Serbisë, nga rrëzimi i helikopterit.
Aksidenti ndodhi në natën në mes të premtes dhe të shtunës kur helikopteri u rrëzua për shkak të kushteve të këqija të motit teksa tentonte të ulej në aeroportin e Beogradit “Nikola Tesla”.
Helikopteri transportonte një foshnje që kishte shfaqur probleme shëndetësore nga Novi Pazar për në Beograd, ku për shkak të rrëshqitjes së tokës, është dashur dërgimi i helikopterit të ushtrisë.
als_Latn als_Latn als_Latn als_Latn als_Latn als_Latn als_Latn als_Latn